# Επίσημη Εφημερίδα C 325A/29 Α

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 325A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος29 Αυγούστου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 325A

Έκδοση στην ελληνική γλώσσα

Ανακοινώσεις και Πληροφορίες

65ό έτος29 Αυγούστου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Κοινοτικό Γραφείο Φυτικών Ποικιλιών |
| 2022/C 325 A/01 | Πρόσκληση εκδήλωσης ενδιαφέροντος για τη θέση του/της προέδρου του τμήματος προσφυγών του Κοινοτικού Γραφείου Φυτικών Ποικιλιών — COM/2022/20088 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Κοινοτικό Γραφείο Φυτικών Ποικιλιών

2022/C 325 A/01

Πρόσκληση εκδήλωσης ενδιαφέροντος για τη θέση του/της προέδρου του τμήματος προσφυγών του Κοινοτικού Γραφείου Φυτικών Ποικιλιών — COM/2022/20088

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Κοινοτικό Γραφείο Φυτικών Ποικιλιών

| 29.8.2022 | EL | Επίσημη Εφημερίδα της Ευρωπαϊκής Ένωσης | CA 325/1 |
| --- | --- | --- | --- |

29.8.2022

EL

Επίσημη Εφημερίδα της Ευρωπαϊκής Ένωσης

CA 325/1

---

Πρόσκληση εκδήλωσης ενδιαφέροντος για τη θέση του/της προέδρου του τμήματος προσφυγών του Κοινοτικού Γραφείου Φυτικών Ποικιλιών

COM/2022/20088

(2022/C 325 A/01)

Ποιοι είμαστε

Το Κοινοτικό Γραφείο Φυτικών Ποικιλιών (στο εξής: ΚΓΦΠ ή Γραφείο) είναι ανεξάρτητος οργανισμός της ΕΕ, ο οποίος συστάθηκε με τον κανονισμό (ΕΚ) αριθ. 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (1). Το ΚΓΦΠ είναι οργανισμός της ΕΕ με νομική προσωπικότητα, υπεύθυνος για τη διαχείριση του συστήματος κοινοτικών δικαιωμάτων επί φυτικών ποικιλιών. Το εν λόγω σύστημα προσφέρει προστασία μέσω δικαιώματος διανοητικής ιδιοκτησίας για νέες φυτικές ποικιλίες σε επίπεδο Ευρωπαϊκής Ένωσης. Αποστολή του ΚΓΦΠ είναι η διαμόρφωση και η προώθηση ενός αποτελεσματικού συστήματος δικαιωμάτων διανοητικής ιδιοκτησίας που υποστηρίζει τη δημιουργία νέων φυτικών ποικιλιών προς όφελος της κοινωνίας.

Το Γραφείο έχει την έδρα του στο Angers της Γαλλίας. Διαθέτει περίπου 50 μέλη προσωπικό και ετήσιο προϋπολογισμό της τάξης των 20 εκατ. ευρώ, ο οποίος χρηματοδοτείται κυρίως από τα διάφορα τέλη που εισπράττει.

Για περισσότερες πληροφορίες μπορείτε να συμβουλευθείτε τον ιστότοπο του ΚΓΦΠ: https://cpvo.europa.eu/

Ο προαναφερθείς κανονισμός (ΕΚ) αριθ. 2100/94 προβλέπει τη σύσταση ενός ή περισσότερων τμημάτων προσφυγών στο πλαίσιο του Γραφείου. Το τμήμα προσφυγών έχει συσταθεί με τον κανονισμό (ΕΚ) αριθ. 874/2009 της Επιτροπής (2) και είναι αρμόδιο να αποφασίζει για προσφυγές που ασκούνται κατά αποφάσεων του Γραφείου, οι οποίες αφορούν, μεταξύ άλλων, τη χορήγηση ή την άρνηση χορήγησης κοινοτικών δικαιωμάτων επί φυτικών ποικιλιών, ενστάσεις για τη χορήγηση δικαιωμάτων, την ακυρότητα ή την ακύρωση κοινοτικών δικαιωμάτων επί φυτικών ποικιλιών ή τη χορήγηση ή άρνηση χορήγησης υποχρεωτικών αδειών.

Το τμήμα προσφυγών απαρτίζεται από τον/την πρόεδρο, δύο άλλα μέλη και τους/τις αντίστοιχους/-ες αναπληρωτές/αναπληρώτριές τους. Όταν το τμήμα προσφυγών κρίνει ότι η φύση της προσφυγής το απαιτεί, μπορεί να καλέσει έως και δύο επιπλέον μέλη.

Περισσότερες πληροφορίες σχετικά με το τμήμα προσφυγών διατίθενται στον ιστότοπο του ΚΓΦΠ: https://cpvo.europa.eu/en/about-us/law-and-practice/board-appeal

Τι προτείνουμε

Το ΚΓΦΠ αναζητά πρόεδρο για το τμήμα προσφυγών του Γραφείου.

Ο/Η πρόεδρος:

| — | επιλέγει για κάθε υπόθεση τα άλλα μέλη του τμήματος προσφυγών και τους/τις αντίστοιχους/-ες αναπληρωτές/αναπληρώτριές τους από κατάλογο μελών με τα κατάλληλα προσόντα, που έχει καταρτίσει το διοικητικό συμβούλιο του Γραφείου, |
| --- | --- |

—

επιλέγει για κάθε υπόθεση τα άλλα μέλη του τμήματος προσφυγών και τους/τις αντίστοιχους/-ες αναπληρωτές/αναπληρώτριές τους από κατάλογο μελών με τα κατάλληλα προσόντα, που έχει καταρτίσει το διοικητικό συμβούλιο του Γραφείου,

| — | διευθύνει το τμήμα προσφυγών του Γραφείου και ασκεί τις αρμοδιότητες που έχουν ανατεθεί στον/στην πρόεδρο δυνάμει του κανονισμού (ΕΚ) αριθ. 2100/94, |
| --- | --- |

—

διευθύνει το τμήμα προσφυγών του Γραφείου και ασκεί τις αρμοδιότητες που έχουν ανατεθεί στον/στην πρόεδρο δυνάμει του κανονισμού (ΕΚ) αριθ. 2100/94,

| — | εκπροσωπεί το ΚΓΦΠ και συμμετέχει στο Διοργανικό Δίκτυο Προσφυγών (IAAPN) για την προώθηση της συνεργασίας, του συντονισμού, της ανταλλαγής γνώσεων και βέλτιστων πρακτικών σχετικά με διαδικασίες προσφυγής και θέματα κοινού ενδιαφέροντος μεταξύ των οργανισμών της ΕΕ στους οποίους έχει συσταθεί τμήμα προσφυγών ή ισοδύναμο όργανο. |
| --- | --- |

—

εκπροσωπεί το ΚΓΦΠ και συμμετέχει στο Διοργανικό Δίκτυο Προσφυγών (IAAPN) για την προώθηση της συνεργασίας, του συντονισμού, της ανταλλαγής γνώσεων και βέλτιστων πρακτικών σχετικά με διαδικασίες προσφυγής και θέματα κοινού ενδιαφέροντος μεταξύ των οργανισμών της ΕΕ στους οποίους έχει συσταθεί τμήμα προσφυγών ή ισοδύναμο όργανο.

Ο/Η πρόεδρος του τμήματος προσφυγών είναι ανεξάρτητος/-η. Κατά τη λήψη των αποφάσεών του/της δεν δεσμεύεται από οδηγίες.

Ο/Η αναπληρωτής/αναπληρώτρια πρόεδρος εκτελεί τα καθήκοντα του/της προέδρου σε περίπτωση απουσίας του/της.

Απαιτήσεις

| — | Ο/Η υποψήφιος/-α πρέπει να είναι υπήκοος κράτους μέλους της ΕΕ. |
| --- | --- |

—

Ο/Η υποψήφιος/-α πρέπει να είναι υπήκοος κράτους μέλους της ΕΕ.

| — | Ο/Η υποψήφιος/-α δεν εκτελεί άλλα καθήκοντα στο πλαίσιο του Κοινοτικού Γραφείου Φυτικών Ποικιλιών. |
| --- | --- |

—

Ο/Η υποψήφιος/-α δεν εκτελεί άλλα καθήκοντα στο πλαίσιο του Κοινοτικού Γραφείου Φυτικών Ποικιλιών.

| — | Ο/Η υποψήφιος/-α πρέπει να έχει άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. |
| --- | --- |

—

Ο/Η υποψήφιος/-α πρέπει να έχει άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες.

| — | Ο/Η υποψήφιος/-α πρέπει επίσης να διαθέτει:






  — | Πανεπιστημιακό πτυχίο νομικής, κατά προτίμηση μεταπτυχιακό τίτλο στους τομείς της διανοητικής ιδιοκτησίας και/ή του δικαίου φυτικών ποικιλιών. |
| --- | --- | --- |

—

Ο/Η υποψήφιος/-α πρέπει επίσης να διαθέτει:

—

Πανεπιστημιακό πτυχίο νομικής, κατά προτίμηση μεταπτυχιακό τίτλο στους τομείς της διανοητικής ιδιοκτησίας και/ή του δικαίου φυτικών ποικιλιών.

| — | Τουλάχιστον 10 έτη επαγγελματικής πείρας μετά την απόκτηση του μεταπτυχιακού τίτλου (4), στους τομείς της διανοητικής ιδιοκτησίας, των δικαιωμάτων επί φυτικών ποικιλιών ή της καταχώρισης φυτικών ποικιλιών. |
| --- | --- |

—

Τουλάχιστον 10 έτη επαγγελματικής πείρας μετά την απόκτηση του μεταπτυχιακού τίτλου (4), στους τομείς της διανοητικής ιδιοκτησίας, των δικαιωμάτων επί φυτικών ποικιλιών ή της καταχώρισης φυτικών ποικιλιών.

| — | Δικαστική ή συναφής πείρα στον τομέα της διανοητικής ιδιοκτησίας, καθώς και πείρα διοίκησης και διαχείρισης, που θα έχει αποκτηθεί κατά προτίμηση στη δημόσια διοίκηση κράτους μέλους ή διακυβερνητικού οργανισμού, θα αποτελέσουν πλεονέκτημα. |
| --- | --- |

—

Δικαστική ή συναφής πείρα στον τομέα της διανοητικής ιδιοκτησίας, καθώς και πείρα διοίκησης και διαχείρισης, που θα έχει αποκτηθεί κατά προτίμηση στη δημόσια διοίκηση κράτους μέλους ή διακυβερνητικού οργανισμού, θα αποτελέσουν πλεονέκτημα.

Οι ανωτέρω απαιτήσεις πρέπει να πληρούνται κατά τη λήξη της προθεσμίας υποβολής αιτήσεων.

Επιλογή και διορισμός

Η τρέχουσα θητεία του προέδρου του τμήματος προσφυγών λήγει στις 18 Φεβρουαρίου 2023. Σύμφωνα με τις διατάξεις του κανονισμού (ΕΚ) αριθ. 2100/94, το Συμβούλιο της Ευρωπαϊκής Ένωσης αποφασίζει για τον διορισμό προέδρου βάσει καταλόγου υποψηφίων, ο οποίος προτείνεται από την Ευρωπαϊκή Επιτροπή κατόπιν γνωμοδότησης του διοικητικού συμβουλίου του Κοινοτικού Γραφείου Φυτικών Ποικιλιών.

Σκοπός της παρούσας πρόσκλησης εκδήλωσης ενδιαφέροντος είναι να καταστεί δυνατό για την Ευρωπαϊκή Επιτροπή να συντάξει κατάλογο επικρατέστερων υποψηφίων για τη θέση του/της προέδρου του τμήματος προσφυγών, τον οποίο θα υποβάλει στο Συμβούλιο. Οι υποψήφιοι/-ες θα πρέπει να γνωρίζουν ότι η εγγραφή τους στον κατάλογο δεν εξασφαλίζει διορισμό.

Η Ευρωπαϊκή Επιτροπή θα συγκροτήσει επιτροπή επιλογής, η οποία θα καλέσει σε συνέντευξη τους/τις υποψήφιους/-ες που θα κριθούν ως οι καταλληλότεροι/-ες για τις ειδικές απαιτήσεις της προκηρυσσόμενης θέσης, με γνώμονα τα προσόντα τους και τα προαναφερόμενα κριτήρια. Μετά τις συνεντεύξεις αυτές, η Ευρωπαϊκή Επιτροπή θα εγκρίνει κατάλογο υποψηφίων, ο οποίος θα υποβληθεί για γνωμοδότηση στο διοικητικό συμβούλιο του Γραφείου, πριν κοινοποιηθεί στο Συμβούλιο. Οι υποψήφιοι/-ες ενδέχεται να κληθούν σε συνέντευξη με τον αρμόδιο επίτροπο.

Η θητεία είναι πενταετής. Υπόκειται σε ανανέωση σύμφωνα με τον κανονισμό (ΕΚ) αριθ. 2100/94.

Ισότητα ευκαιριών

Η Ευρωπαϊκή Επιτροπή και το ΚΓΦΠ εφαρμόζουν πολιτική ίσων ευκαιριών και απαγόρευσης των διακρίσεων. Το ΚΓΦΠ εφαρμόζει πολιτική ίσων ευκαιριών και αποδέχεται τις υποψηφιότητες αδιακρίτως φύλου, φυλετικής ή εθνοτικής καταγωγής, θρησκευτικών ή άλλων πεποιθήσεων, ηλικίας ή σεξουαλικού προσανατολισμού, προσωπικής ή οικογενειακής κατάστασης των υποψηφίων. Όσοι συμμετέχουν σε διαδικασίες επιλογής έχουν ίσες ευκαιρίες για να αποδείξουν τις ικανότητές τους. Οι προσλήψεις γίνονται από την ευρύτερη δυνατή γεωγραφική βάση μεταξύ των υπηκόων όλων των κρατών μελών της Ένωσης.

Όροι εργασίας

Ο/Η πρόεδρος δεν οφείλει να αναστείλει τις τρέχουσες επαγγελματικές δραστηριότητές του/της, αλλά οι εν λόγω δραστηριότητες πρέπει να είναι συμβατές με την απαίτηση ανεξαρτησίας των μελών των τμημάτων προσφυγών. Ο κανονισμός υπηρεσιακής κατάστασης των υπαλλήλων και το καθεστώς που εφαρμόζεται επί του λοιπού προσωπικού της Ευρωπαϊκής Ένωσης (στο εξής: κανονισμός υπηρεσιακής κατάστασης) δεν ισχύουν για τον/την πρόεδρο, τον/την αναπληρωτή/αναπληρώτρια πρόεδρο και τα μέλη του τμήματος προσφυγών [άρθρα 31 και 47 του κανονισμού (ΕΚ) αριθ. 2100/94] που δεν απασχολούνται ήδη ως υπάλληλοι της Ευρωπαϊκής Ένωσης.

Ο/Η πρόεδρος οφείλει να είναι διαθέσιμος/-η για την εκτέλεση των εν λόγω καθηκόντων τουλάχιστον δέκα ημέρες ανά ημερολογιακό έτος.

Με απόφαση του διοικητικού συμβουλίου του ΚΓΦΠ, της 19ης Σεπτεμβρίου 2019:

| A) | Η αμοιβή του/της προέδρου του τμήματος προσφυγών που είναι υπάλληλος της ΕΕ έχει ως εξής:






  1. | Οι εν ενεργεία υπάλληλοι της ΕΕ σε θεσμικό όργανο, οργανισμό, φορέα ή αρχή της ΕΕ, οι οποίοι διορίζονται στο τμήμα προσφυγών του ΚΓΦΠ, δεν επιτρέπεται να λαμβάνουν αμοιβή από άλλα θεσμικά όργανα της ΕΕ, παρά μόνο επιστροφή των εξόδων αποστολής, σύμφωνα με τον κανονισμό υπηρεσιακής κατάστασης. Για τον λόγο αυτόν, κρίνεται σκόπιμο η τοποθέτηση στο τμήμα προσφυγών του ΚΓΦΠ υπό την ιδιότητα του/της προέδρου να εγκρίνεται από το οικείο θεσμικό όργανο ή οργανισμό της ΕΕ. |
| --- | --- | --- |

A)

Η αμοιβή του/της προέδρου του τμήματος προσφυγών που είναι υπάλληλος της ΕΕ έχει ως εξής:

1.

Οι εν ενεργεία υπάλληλοι της ΕΕ σε θεσμικό όργανο, οργανισμό, φορέα ή αρχή της ΕΕ, οι οποίοι διορίζονται στο τμήμα προσφυγών του ΚΓΦΠ, δεν επιτρέπεται να λαμβάνουν αμοιβή από άλλα θεσμικά όργανα της ΕΕ, παρά μόνο επιστροφή των εξόδων αποστολής, σύμφωνα με τον κανονισμό υπηρεσιακής κατάστασης. Για τον λόγο αυτόν, κρίνεται σκόπιμο η τοποθέτηση στο τμήμα προσφυγών του ΚΓΦΠ υπό την ιδιότητα του/της προέδρου να εγκρίνεται από το οικείο θεσμικό όργανο ή οργανισμό της ΕΕ.

| 2. | Το ΚΓΦΠ μπορεί να συνάψει συμφωνία επιπέδου υπηρεσιών ή μνημόνιο συμφωνίας με το θεσμικό όργανο ή οργανισμό της ΕΕ για τη ρύθμιση των όρων που αφορούν το κόστος (συμπεριλαμβανομένων των εξόδων αποστολής) του προσωπικού του που πρόκειται να υπηρετήσει στο τμήμα προσφυγών του ΚΓΦΠ. |
| --- | --- |

2.

Το ΚΓΦΠ μπορεί να συνάψει συμφωνία επιπέδου υπηρεσιών ή μνημόνιο συμφωνίας με το θεσμικό όργανο ή οργανισμό της ΕΕ για τη ρύθμιση των όρων που αφορούν το κόστος (συμπεριλαμβανομένων των εξόδων αποστολής) του προσωπικού του που πρόκειται να υπηρετήσει στο τμήμα προσφυγών του ΚΓΦΠ.

| B) | Η αμοιβή του/της προέδρου του τμήματος προσφυγών που δεν είναι υπάλληλος της ΕΕ έχει ως εξής:






  1. | Αμοιβή ανά πραγματική ημέρα εργασίας (1 ημέρα/8 ώρες): 500 (σε ευρώ), |
| --- | --- | --- |

B)

Η αμοιβή του/της προέδρου του τμήματος προσφυγών που δεν είναι υπάλληλος της ΕΕ έχει ως εξής:

1.

Αμοιβή ανά πραγματική ημέρα εργασίας (1 ημέρα/8 ώρες): 500 (σε ευρώ),

| 2. | Μέγιστη αμοιβή ανά προσφυγή: 7 500 (σε ευρώ). |
| --- | --- |

2.

Μέγιστη αμοιβή ανά προσφυγή: 7 500 (σε ευρώ).

| 3. | Επιπλέον της προαναφερθείσας αμοιβής, στον/στην πρόεδρο του τμήματος προσφυγών χορηγούνται:






  α) | Έξοδα ταξιδιού και διαβίωσης σύμφωνα με τους πλέον πρόσφατους κανόνες για την αποζημίωση των εμπειρογνωμόνων που συμμετέχουν σε συνεδριάσεις του ΚΓΦΠ ή ταξιδεύουν για να παρίστανται σε συνεδριάσεις εκ μέρους του ΚΓΦΠ. |
| --- | --- | --- |

3.

Επιπλέον της προαναφερθείσας αμοιβής, στον/στην πρόεδρο του τμήματος προσφυγών χορηγούνται:

α)

Έξοδα ταξιδιού και διαβίωσης σύμφωνα με τους πλέον πρόσφατους κανόνες για την αποζημίωση των εμπειρογνωμόνων που συμμετέχουν σε συνεδριάσεις του ΚΓΦΠ ή ταξιδεύουν για να παρίστανται σε συνεδριάσεις εκ μέρους του ΚΓΦΠ.

| β) | Μία επιπλέον εργάσιμη ημέρα για τον χρόνο μετακίνησης από και προς το Angers, υπό την προϋπόθεση ότι η ακρόαση όντως λαμβάνει χώρα και ότι ο χρόνος μετακίνησης υπερβαίνει τη μία ώρα. Σε περίπτωση που το τμήμα προσφυγών εξετάζει περισσότερες από μία υποθέσεις στη διάρκεια μίας ή πολλών διαδοχικών ημερών, χορηγείται μόνο μία επιπλέον εργάσιμη ημέρα για τον χρόνο μετακίνησης. |
| --- | --- |

β)

Μία επιπλέον εργάσιμη ημέρα για τον χρόνο μετακίνησης από και προς το Angers, υπό την προϋπόθεση ότι η ακρόαση όντως λαμβάνει χώρα και ότι ο χρόνος μετακίνησης υπερβαίνει τη μία ώρα. Σε περίπτωση που το τμήμα προσφυγών εξετάζει περισσότερες από μία υποθέσεις στη διάρκεια μίας ή πολλών διαδοχικών ημερών, χορηγείται μόνο μία επιπλέον εργάσιμη ημέρα για τον χρόνο μετακίνησης.

Το σημείο 3 δεν εφαρμόζεται σε περιπτώσεις όπου η ακρόαση διεξάγεται διαδικτυακά.

Οι ακροάσεις του τμήματος προσφυγών διεξάγονται στην έδρα του ΚΓΦΠ στο Angers της Γαλλίας ή διαδικτυακά.

Η θέση θα είναι διαθέσιμη από τις 19 Φεβρουαρίου 2023.

Ανεξαρτησία και δήλωση συμφερόντων

Πριν από την ανάληψη των καθηκόντων του/της, ο/η πρόεδρος θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της (5).

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις απαιτήσεις, ιδίως όσον αφορά τα είδη των διπλωμάτων/πτυχίων, την επαγγελματική πείρα και τις απαιτούμενες γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για να συμπληρωθεί η αίτηση υποψηφιότητάς σας, απαιτούνται η αναφόρτωση βιογραφικού σημειώματος σε μορφότυπο PDF, κατά προτίμηση βάσει του μορφότυπου για τα βιογραφικά σημειώματα Europass (6), και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που θα επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίζετε τεχνικά προβλήματα, μπορείτε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 29 Σεπτεμβρίου 2022, 12:00 το μεσημέρι, ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Είναι δική σας ευθύνη να ολοκληρώσετε έγκαιρα την ηλεκτρονική εγγραφή σας. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες εγγραφές δεν γίνονται δεκτές.

Σημαντικές πληροφορίες για τους/τις υποψηφίους/υποψήφιες

Υπενθυμίζεται στους/στις υποψηφίους/υποψήφιες ότι οι εργασίες των διάφορων επιτροπών επιλογής είναι απόρρητες. Απαγορεύεται στους/στις υποψηφίους/υποψήφιες και σε κάθε τρίτο που ενεργεί για λογαριασμό υποψηφίου/υποψήφιας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Ευρωπαϊκή Επιτροπή εξασφαλίζει ότι η επεξεργασία των προσωπικών δεδομένων των υποψηφίων διενεργείται σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (7). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  ΕΕ L 227 της 1.9.1994, σ. 1.

(2)  Κανονισμός (ΕΚ) αριθ. 874/2009 της Επιτροπής, της 17ης Σεπτεμβρίου 2009, για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τους διαδικαστικούς κανόνες ενώπιον του Κοινοτικού Γραφείου Φυτικών Ποικιλιών (ΕΕ L 251 της 24.9.2009, σ. 3).

(3)  https://eur-lex.europa.eu/legal-content/EL/TXT/?uri=CELEX%3A01958R0001-20130701

(4)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση, η οποία ορίζεται ως πραγματική, γνήσια εργασία, που παρέχεται επ’ αμοιβή και με την ιδιότητα μισθωτού (ανεξαρτήτως είδους σύμβασης) ή παρόχου υπηρεσιών. Επαγγελματικές δραστηριότητες που ασκήθηκαν υπό καθεστώς μερικής απασχόλησης συνυπολογίζονται αναλογικά, βάσει του ποσοστού του πλήρους ωραρίου απασχόλησης στο οποίο αντιστοιχούν, όπως προκύπτει από σχετικό πιστοποιητικό. Άδεια μητρότητας/γονική άδεια/άδεια υιοθεσίας συνυπολογίζεται αν εντάσσεται στο πλαίσιο σύμβασης εργασίας. Οι διδακτορικές σπουδές εξομοιώνονται με επαγγελματική πείρα, ακόμη και όταν δεν είναι αμειβόμενες, αλλά για διάστημα τριών ετών κατ’ ανώτατο όριο και υπό την προϋπόθεση ότι έχουν ολοκληρωθεί επιτυχώς. Κάθε δεδομένο χρονικό διάστημα είναι δυνατόν να συνυπολογιστεί μόνο μία φορά.

(5)  Σύμφωνα με την πολιτική του ΚΓΦΠ για την πρόληψη και τη διαχείριση συγκρούσεων συμφερόντων, η οποία εγκρίθηκε από το διοικητικό συμβούλιο του ΚΓΦΠ κατά τη συνεδρίαση της 7ης Οκτωβρίου 2021.

(6)  Μπορείτε να βρείτε πληροφορίες σχετικά με τη σύνταξη του βιογραφικού σας σημειώματος Europass ηλεκτρονικά στη διεύθυνση: https://europa.eu/europass/el/create-europass-cv

(7)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---